I Vichinghi i jera esploradori, comersanti e soratuto guerieri del popoło dei noreni de ła Scandinavia del Sud e de ła Danimarca, famoxi par e so asion de pirateria inte łe coste del Eoropa. Sto periodo de ła storia xe ciamà Evoga vichinga. El termine vichingo indica un noreno che vive inte i fiordi e el fa el pirata. L'evoga vichinga taca co i primi sacheji normani inte el 790 e co łe łoro łonghe navi, dracar, in un fià de secoi i concuista łe coste e i fiumi de gran parte del Eoropa łe isoe Shetland, Orcadi, Fær Øer, el Islanda, ła Groenlandia e Teranova; i se spinxe a sud fin a łe coste del Nordafrica e a est fin a ła Rusia e a Costantinopoi, par trafegar e par far sacheji. Tra 'a fin del X e el inìsio del XI secoło i vichinghi xe i primi eoropei a 'ndar inte ła 'Amèrica, i sbarca inte el isoa de Teranova e i fa n'insediamento anca łà. Co ła cristianixasion dei normani tra a fin del X e l'inisio del XI secoło i so viaxi i xe senpre de manco. Ła fin de l'epoca vichinga a finise inte el 1066 co ła bataja de Stamford Bridge.